b'\n_START_ARTICLE_\nStolnica svetega Janeza Krstnika, Besan\xc3\xa7on\n_START_PARAGRAPH_\nKatedrala svetega Janeza je stolna cerkev v francoskem mestu Besan\xc3\xa7on, sede\xc5\xbe Besan\xc3\xa7onske nad\xc5\xa1kofije. Na seznamu francoskih zgodovinskih spomenikov je od leta 1875._NEWLINE_Romansko gotsko baro\xc4\x8dna cerkev, posve\xc4\x8dena sv. Janezu Evangelistu, je bila prvotno zgrajena v 3. stoletju, bistveno prenovljena med 9. in 12. stoletjem, nazadnje pa v 17. stoletju. Stoji v starem mestnem sredi\xc5\xa1\xc4\x8du ob vzno\xc5\xbeju hriba Mont Saint-\xc3\x89tienne, pod mestno citadelo. Vzhodno od nje se nahajajo mestna vrata Porte Rivotte z dvema okroglima stolpoma iz 16. stoletja, zahodno od nje pa rimski slavolok iz 2. stoletja Porte Noire. Znotraj urnega stolpa katedrale se nahaja astronomska ura iz 19. stoletja, sestavljena iz 30.000 mehanskih delov.'